Nienaber tevrede met Bok-vertoning | Maroela Media
Rugbyliefhebbers gaan weliswaar nie eendag gister se toets tussen die Springbokke en Skotland op Murrayfield as 'n skouspelagtige tweestryd onthou nie, maar Jacques Nienaber is tevrede met die Suid-Afrikaners se vertoning.
Die Springbok-afrigter is veral in sy noppies met die wyse waarop die span geduldig gewag het om geleenthede in punte te omskep.
"In die eerste paar minute van die wedstryd het ons al met gebiedsvoordeel en balbesit gesit, maar ons het geweet hulle sal moeg word en dan sal ons geleenthede kry om punte aan te teken," het Nienaber gesê.
Makazole Mapimpi het gister sy beste driedrukvoet voorgesit, terwyl Elton Jantjies, Handré Pollard en Frans Steyn se skopkelkievaardighede ook die Skotte op die telbord gestraf het.
"In die aanloop tot die wedstryd het ons vir mekaar gesê dat Skotland ook uitstekend op verdediging is – hulle het immers die minste punte in verlede jaar se Sesnasiesreeks afgestaan. Ons het geweet dat 'n taai stryd op ons wag.
"Gelukkig het ons twee voorrye van wêreldgehalte wat die fondament vir die sege gelê het, terwyl die plaasvervangers ook goed saamgespeel het toe hulle hul verskyning op die veld gemaak het."
Siya Kolisi – wat weer eens 'n barshou gespeel het – het gesê dat Nienaber vooraf baie gepraat het oor die wyse waarop die span hul geleenthede moet aangryp.
"Die groot verskil is dat ons vandag ons geleenthede om punte aan te teken doeltreffend benut het; iets wat ons nie altyd teen Australië en Nieu-Seeland gedoen het nie.
"Ons het twee drieë gedruk en soveel druk toegepas dat hulle niks anders kon doen as om die bal weg te skop nie. Dit is waaraan ons hard op die oefenveld werk en ons kon dit in 'n wedstrydsituasie regkry," het die Springbok-kaptein gesê.
⚡ This guy surely knows his way to the try-line! Full match highlights: https://t.co/F7NUiw4oDb#StrongerTogether #StrongerForever #SCOvRSA pic.twitter.com/Utjd0fRzK4
— Springboks (@Springboks) November 14, 2021
Sexton wil hê Iere moet op momentum voortbou
Maar is die mense tevrede met die span en hoe hy gekies word ?
Engeland het Australia 40-16 verslaan, en hulle wag kommende naweek vir ons. Jacques Nienaber beter mooi oor daai span dink, en die swak plekke toe maak. Herschel Jantjies is iets, maar hy is nie 'n skrumskakel nie! Frans Steyn en Fassi moet in die span wees teen Engeland as heelagters, of Fassi en Jesse Kriel op die vleuels.
Sou beter gegaan het met n ordentlike agterlyn. . Herchel Jantjies, Elton Jantjies, Jesse Kriel en Willie le Roux. Nie op vorm nie. Frans Steyn is verlede week speler van die wedstryd, die week moet hy in die 67min Willie se gemors gaan regmaak. Begin vir Reinach, Fassi en Steyn
Almal het puik spel gelewer, behalwe Herschel natuurlik
Wie besluit wat met strafskoppe gedoen word. Die kaptein of die afrigter? Netsoos in die vorige wedstryd was daar maklike skoppe naby die pale, maar daar word uitgeskop en die rolmaal flop. (Dit werk net laat in die wedstryd as die A-span op die veld is).